text: Hinaptinmi waqani, hinaptinmi chay quñusqampi, chay plazapi karqa suedray. Hinaspanmi suedray nin: "Amañayá, llumchuynintawampas sipiychu, ñamiki wawayta sipirunkiña, hijokamamiki, kay wawakuna, pitaq uywanqa, kachakapamuwayñaya", nispa. Hinaptin "upallankim viejay miyerda, qampas wañutachu munanki imataq" nispantaq pasaykachimuwan, chay asamblea ruwanayku wasiman. Chay wañuchisqan runakunapa, chayman, qawaqawanta wikatiyaspan, wañuskunapa qawaqawanta wikatiyaspann pasaykuchiwan. Hinaspanmi kay mikuyta chayachimuy, chay wañukuqpa wasimpi, nispan niwan. Señor manam atiymanchu apayta. Hinach wañuchiwankipas, na sipiwayña, manam atiymanchu niptiymi chay mikuy tinkirayaqta apaychik niptin, chay hina, chay terrukukunallam wintun, chay wañukuqku wasinman.